































































































Hjælp os at udbrede kend 
skabet til UFO-sagen 


Hjælp os at få vore studie¬ 
hæfter, bøger, hæfter, UFO¬ 
NYT m. m. ud til så mange 
som muligt 

★ 

Prøv om DE kan tegne abon¬ 
nementer, udbredelse giver 
øget interesse, og det giver 
os økonomisk balance 

TAK 

UFOerne og verdenspolitiken 

Fortsat 

Sandheden er nødvendig. 

Hos os lever man endnu i den dybeste middelalder uden at have 
den ringeste anelse om hovedproblemerne i nutiden. I de politiske 
partiers program leder man forgæves efter en forklaring. Det er 
åbenbart, at rigsdagene intet har begrebet af, hvad der er sket siden 
1947 i verden. 

Mon vi virkelig må antage, at nogle hundrede mennesker, parti¬ 
førere, højere officerer, funktionærer, professorer og redaktører 
er ansvarlige for denne hemmeligholdelse? Disse herrer vil som ho¬ 
vedargument sige, at de ikke har været informeret. Men bliver de 
måske ikke betalt for at holde sig indformeret? 

En rigsdagsmand har overfor mig erklæret, at hans vælgere ikke 
har valgt ham, for at han skulle bekymre sig om ,,fl. tall.“ På den 
måde er hans samvittighed i orden. 

Situationen kan sammenfattes således: 

Politikerne venter, indtil militæret og den officielle videnskab 
underretter dem. Indenfor forsvaret erklærer hæren og marinen sig 
begribeligvis for inkompetente. Luftvåbnet derimod forsikrer: ,,Re¬ 
geringen har aldrig stillet os den opgave at undersøge disse ting“. 
De har heller ikke stillet de fornødne midler til rådighed herfor. 
(,,Lad amerikanerne om det, de har jo pengene“). Endvidere hævder 
luftvåbnet, at de må underrettes af videnskaben, og videnskabsmæn- 
dene siger: ,,Sålænge flyvevåbnet ikke kan levere os en prototype af 
en ,,fl. tall.“, så vi kan studere den nærmere, sålænge eksisterer en 
sådan tingest ikke for os“. 

Således fortsætter politikerne med at vente på informationer og 
ignorerer officielt og praktisk det ,,fremmede flyveri“ på vor him¬ 
mel. Som følge heraf er sagen ikke ,,officiel“, og man har heller 
ikke skaffet en instans, som kunne befatte sig med en systematisk 
udforskning af hver enkelt pilots handlemåde. 

Brasilien, Argentina, Mexico, Portugal og Svejts var allerede på 
nippet til at fortælle de nye realiteter. Dog, hvorledes kunne de gøre 
dette, når stormagterne straks ville benægte alt? Faktisk traf USA, 
Rusland, England og Frankrig på Geneve-konferencen i slutningen 
af juli 1955 den hemmelige aftale, at eksistensen af ,,dette flyveri“ 
skulle hemmeligholdes overfor offentligheden og i stedet skulle de 
koncentrere deres propaganda for astronautisk erobring. Når der 
altså i dag stadig tales om flyvning på Månen, så sker det for at 

bortlede opmærksomheden fra den elektromagnetiske flyveteknik, 
for at bedrage offentligheden og for at „beruse“ den med „falsk 
videnskabelighed“ — den sande „opium for folket“. 

Kæmpemæssige beløb bliver givet ud for eksperimenter, der teo¬ 
retisk skal tjene til videnskabelige fremskridt. I virkeligheden tje¬ 
ner de militære formål, fordi satellitterne bliver benyttet til styring 
af interkontinentale raketter. Naturligvis får man også videnskabe¬ 
lige data. Den direkte kontakt med „dette flyveri“ organiseret gen¬ 
nem en verdensomspændende organisation, ville meget hurtigere 
resultere i videnskabelige fremskridt af højeste kvalitet — og dette 
ikke alene på det astronautiske område. Alle fagfolk er ganske klar 
over, at vort brændstofsystem af i dag — fast eller flydende brænd¬ 
stof i beholdere — er en „forkert vej“ til fremdrift af raketter. Dette 
fremdrivelsesmiddel vil aldrig føre os til rejser i verdensrummet. Vi 
ved i dag for lidt om rumfarten, og hvad angår vore planer, er de 
ren teori. Det skal nok lykkes os at anbringe en raket på Månen — 
for at bevise, at man i stedet for Månen meget lettere ville kunne 
træffe en „fjendtlig“ hovedstad. 

Menneskehedens sande mål i dag er ikke at flyve til Månen, 
men at overleve atomfaren. 

Under hensyn til det stade, hvortil den atomare rustning i dag er 
nået, vil en fredelig sameksistens mellem øst og vest aldrig nåes, 
hvis man ikke officiel oplyser om „de nye realiteter**. 

USA og Rusland vil fortsætte med gensidig mistænkeliggørelse, 
og enhver overenskomst vil i sig selv indebære en hemmelig krigs¬ 
forberedelse. Vi kan sige det rent ud: Hvis „dette flyveri** ikke 
fandtes, så ville det efter den hidtidige holdning være logisk, at 
USA forsætlig afventede „enden på kommunismen** (med afstalini- 
seringen blev der faktisk gjort en begyndelse) før der kunne for¬ 
handles om bl. a. handelsmæssige indrømmelser, som var egnet til 
at lette den militære og politiske konsolidering af Rusland og Kina. 
Heroverfor synes det lige så selvfølgeligt, at Rusland „som kommu¬ 
nistisk land** stadig pustede til revolternes ild på kontinenterne, 
hvorved det ville skjule sin bevæbning bag overenskomster og pag¬ 
ter for at kunne overleve som en enhedspolitisk masse. Man vil ind¬ 
vende: Rusland ønsker virkelig freden. 

Det er iøjnefaldende, at freden for Rusland og Kina forestiller 
en „interesse**, fordi den tjener til indre befæstelse i denne enorme, 
politiske enhedsstat. Hvad vil der om få år blive af USA og Europa 
overfor dette uhyre militære opsving, som repræsenteres af statsko¬ 
losserne Rusland, Kina og Indien? 

Efter den sædvanlige på magt hvilende mentalitet er det klart, at 

den hvide race til slut vil blive løbet over ende af den farvede, hvis 
der ikke føres en præventiv krig. Hvis derfor ikke omgående sand¬ 
heden siges, nemlig at „dette flyveri“ ikke vil tillade en atomkrig, 
så undgåes den væbnede verdenskonflikt ikke. Den vil så at sige 
komme af sig selv ved et tilfælde, ved en fejltagelse, således som 
tidligere. 

Også de ikke-jordiske piloter mener, at tingene tager overhånd 
og en atomkrig synes at komme, hvis magterne fortsætter i de gamle 
tankebaner. Disse piloter har imidlertid ladet forstå, at de ikke kan 
handle „præventivt“ for hos os at undgå følelsen af, at et angreb 
er på vej. 

De erklærede dog også, at alle atomvåben straks og omgående ville 
blive tilintetgjort, såfremt en ny verdensbrand skulle bryde ud. 

★ 

★ ★ 


Et blik ud i rummet 

af Dr. Dan Q. Posin, professor i fysik ved De Paul Uni¬ 
versitetet, videnskabelig rådgiver og medarbejder ved ra¬ 
diofonien i Columbia. 

Beretningerne om iagtagelser af flyvende tallerkener synes ikke 
at ville ophøre. 

Måned efter måned rapporteres der nye iagttagelser, og læseren 
kan være sikker på, at således vil det fortsætte med at være. 

Mange mennesker har virkelig gjort højst usædvanlige iagttagel¬ 
ser på himlen, og jeg må indrømme, at jeg er et af disse menne¬ 
sker. 

Det skete på universitetet i Panama City, Panama. — På en strå¬ 
lende klar solskinsdag kl. ca. 17 trådte jeg ud i skolegården som 
så ofte før. 

Pludselig opdagede jeg en usædvanlig genstand på himlen, den 
var rund, sølvskinnende og bevægede sig lydløst med så stor hastig¬ 
hed, at den få sekunder efter var borte, skjult af horisonten. Jeg 
vidste allerede dengang en del om meteorer, meteorologiske bal¬ 
loner o. 1 ., men genstanden lignede ingen af disse. Min her skil¬ 
drede iagttagelse er mere end 20 år gammel, men den står stadig 
klart i min erindring. 

„Er de flyvende tallerkener virkelig en kendsgerning ??“ spørger 
vi mennesker med undren og skepsis. 

„Besøges vi til stadighed af væsener fra andre planeter??“ — 
Findes der virkelig et eller andet sted i universet sådanne hurtige 
lydløse strømlinede maskiner, som er i stand til at hvirvle gennem 
det umådelige tomme rum mellem planeterne og de endnu mere 
ufatteligt store rum mellem solsystemerne ??“ 

„Er disse maskiner virkelig også styret af dristige vidunderlige 
mennesker eller intelligensvæsener ? ?“ 

I dag tror jeg personligt på muligheden af existensen af sådanne 
maskiner og sådanne væsener. 

Problemet „de flyvende tallerkener^ opstod i juni 1947, da en 
pilot rapporterede at have set ni lysende tallerkenformede objekter 
fare af sted i nærheden af Mount Rainier. 

Efter offentliggørelsen af denne iagttagelse udbrød der en hel 
„epidemi^ af tallerkenberetninger over hele Amerika. 

Dog var ikke alle beretninger lige lette at latterliggøre for den 
mere skeptiske del af befolkningen. 

Således så tre professorer ved Teknologisk Institut i Texas, den 
25. august 1951, adskillige formationer af lysende objekter fare 
lydløst af sted over himlen. 

En aften i 1949 i byen Las Cruces, New Mexico, bemærkede 
Clyde Tomhaugh (manden som opdagede planeten Pluto) et besyn¬ 
derligt rumskib, som for af sted tværs over himlen. Ved tilsyne¬ 
komsten var det tydeligt ellipseformet, men blev gradvis, mens det 
fjernede sig, til en formløs lysende genstand på himlen. Genstan¬ 
den havde et blågrønt lysende skær og såvel foran som langs dens 
sider, kunne der iagttages ca. seks „vinduer^. 

Efterhånden som tallerken-rapporternes antal øgedes, blev de min¬ 
dre troværdige. 

En mand fortalte således at have fundet resterne af et flyvende 
objekt samt ligene af nogle små mennesker liggende på jorden om¬ 
kring vraget. 

En anden fortalte om samtaler med besøgende fra universet, me¬ 
dens en tredie hævdede at have taget fotografiske optagelser af 
flyvende tallerkener. 

Hvad er „flyvende tallerkener?“ 

Meningerne er stærkt delte. Amatørvidenskabsmanden Aime Mi¬ 
chel er overbevist om, at en del af dem kommer fra det ydre rum, 
og anerkender således de flyvende tallerkener som en kendsgerning. 

Den fremragende astronom dr. Donald Menzel, derimod, er 
overbevist om, at alle de iagttagne objekter er lysreflekser, balloner. 

projektiler eller atmosfæriske fænomener. (Han har nu totalt for¬ 
andret mening!!! Red.). 

Mange mennesker er imidlertid ikke overbevist om, at de fly¬ 
vende objekter alle kun er projektiler, atmosfæriske forstyrrelser 
o. lign. En del af dem må således være af anden karakter. 

Blandt de fleste synes der at være enighed om, at en del af de 
flyvende objekter absolut er meteorer, og at de som sådanne natur¬ 
ligvis stammer fra det ydre rum. 

At disse meteorer måske endog kan medbringe nogle mikrosko¬ 
pisk små besøgende nemlig bakteriesporer (d.v.s. udviklingsstadier 
af bakterier med stor modstandskraft mod ydre påvirkninger (over¬ 
sætteren)) kan man til nød blive enige om, besøgende i skikkelse 
af små grønne mænd derimod ikke. 

,,Kan flyvende tallerkener overhovedet bygges ?“ ville nogen må¬ 
ske spørge. Hertil vil jeg svare ja. Det er en kendsgerning, der 
netop i dette øjeblik konstrueres flyvende tallerkener af de „små 
mennesker“ her på Jorden. Til gennemførelse af rejser i universet 
har vi mennesker konstrueret umådelige raketter, og er i færd med 
at lave udkast til rumskibe og gigantiske kosmiske ,,sommerfugle“ 
til gennemførelse af flyvninger mellem planeterne. 

,,Er nogen „ægte“ flyvende tallerken fra det ydre rum landet på 
vor planet ?“ spørger mange mennesker. 

,,Sandsynligvis ikke“, svarer vore mest fremtrædende videnskabs- 
mænd. Imidlertid anerkender de samme videnskabsmænd absolut 
muligheden for, at de kan komme en dag. 

(Dr. Posin har skrevet en ny hog, „Bort fra denne Verden‘\ 
udgivet af Popular Mechanics Forlag). 

Popular Mechanics, februar 1960. Oversætter F. Andersen. 

★ 

★ ★ 


Radicols of the Ridiculous 

Her begynder en af de mest udæskende, tankevækkende artikler, 
vi indtil nu har haft det privilegium at bringe. 

Forfatteren er Mr. Arthur Constance fra Cheltenham, England, 
hvis bemærkelsesværdige bog „The inexplicable sky^‘ er en nødven¬ 
dighed for alle, der vil kalde sig UFO-forskere. 

I en alder aj 17 år viste Arthur Constance sin jcenomenale hukom¬ 
melse ved at være i stand til at recitere næsten hele Shakespeare og 
Bibelen! Nu i en alder aj 69, har han skrevet ni millioner ord, ind- 
clusive ti tusinde artikler og 25 bøger. Tilsammen har han hajt 260 
radioudsendelser. 

Siden 1927 har han viet sit liv til at studere det jantastiske — 
de jakta der er ubegribelige jor den ortodokse videnskab — og må 
nu anses jor at være blandt de højeste autoriteter, hvad angår him- 
meljænomener. 

Vi tror, at mr. Constance har opnået det, han har ønsket, nem¬ 
lig at skabe en virkelig betydningsjuld artikel. 


Dr. Arthur Constance, 

Cheltenham, England. 

Eftersom vi i vor generation er undergiven vilkårene ikke alene 
af tre dimensioner, men også af tre dominationer, er det nødven¬ 
digt med nogle forberedende eller rettere indledende betragtninger 
til denne artikel. Vore tre dominationer bliver nøje identificeret 
med vor materielle verdens tre dimensioner, og lige som de, er de 
illusoriske. 

Vi domineres af et åndeligt op-og-ned-begreb, der er lige så falsk 
som et ,,højde“-begreb i materiel forstand med hensyn til rummet. 
I vor generation forveksler vi arrogance med ophøjethed, og yd¬ 
myghed med ydmygelse, og den Højeste med de laveste dæmoner i 
helvede, så at vi er lige så usikre med hensyn til den-rigtige-side 
opad, i åndelig henseende, som vi er med hensyn til, om menne¬ 
skene har hovederne opad eller nedad på denne (formodede) rote¬ 
rende klode. Jeg sagde ,,formodede“, fordi alle de tegn, der bevi¬ 
ser, at vor jord farer igennem rummet og roterer, er lige så anven¬ 
delige til en teori om en fast jord som til en teori om en jord, der 
bevæger sig — begge dele er udelukkende spindelvævstynde teorier, 
som antyder, at vi ved, hvad ting som ,,fart“ og ,,rotation“ betyder 
— hvilket vi bestemt ikke gør. 

Vi domineres af et åndeligt frem-og-tilbage begreb om virkelig¬ 
heden (udtrykt i benævnelser om ,,evolution“ og ,,menneskelig 
fremgang“) som er lige så falsk som det fortid-nutid-fremtid be¬ 
greb, vi kalder ,,tid“ i dagligdags betydning. Vi i vor generation 
kan ikke blive enige med os selv om, hvorvidt vi går frem eller til¬ 
bage. Nogle af os længes mod fortiden, andre drømmer om frem¬ 
tiden. Vi er lige så uvidende med hensyn til betydningen af ordet 

,,længde“, anvendt om et menneskes liv eller om menneskehedens 
liv, som vi er om betydningen af ,,højde“ i vore religiøse og po¬ 
litiske ideer. 

Vi domineres af et begreb om åndelig ,,bredde“, som er lige så 
forvirret en illusion som et materielt begreb om bredde som en di¬ 
mension. Vi har vore meninger om ,,højre“ og ,,venstre“ og er pa¬ 
rat til at lade andre lide og dø for dem, men ,,venstre“ og ,,højre“ 
har så mange grader, at en defination af det ikke kan blive andet 
end relativ, — og når man diskuterer en ting, der er relativ, vil 
man aldrig kunne opnå enighed. Snæversynede mennesker er ofte 
,,videre“, end man overfladisk set skulle tro. Og folk, der mener 
om sig selv, at de er frisindede, er ofte så snævre som eggen på en 
barberkniv, — og lige så farlige. 

Der har vi vor tids tre dominationer, identificeret med denne 
verdens tre dimensioner. 

Andre nødvendige betragtninger, før vi begynder denne artikel 
må indbefatte ordet: radikal i titlen. 

Ordet har her ikke nogen tilknytning til noget politisk, hvilket 
vil blive åbenbart når vi sammenligner definitionerne. 

En politisk radikal, siger Funk og Wagnalls Nye Standard Lek¬ 
sikon, er: 

En person med teorier eller overbevisninger, især hvad angår 
sociale og politiske reformer, som de ønsker udført næsten 
eller helt til den yderste og mest ubetingede anvendelse. Derfor 
en, som har yderliggående synspunkter eller er forkæmper for 
yderliggående metoder. 

Ordet ,,radikal“ som det anvendes i denne artikels titel kan de¬ 
fineres — efter det samme leksikon — som: 

Har at gøre med eller kommer af roden, kilden, oprindelsen 
eller fundamentet, formende en del af den væsentlige natur, 
ikke tilfældigt, men fundamentalt, gennemgribende. 

Når man betragter nogle af synonymerne i den betydning, jeg 
bruger ordet, ser man straks, at det ikke har den fjerneste forbin¬ 
delse med noget politisk, for i vor verdens- og nationale politik 
idag er der ikke noget, der er 

fuldstændigt, konstitutionelt, helt, væsentligt, 
naturligt, originalt, positivt gennemgribende 
eller perfekt. 

Hvis De nærer nogen langvarig tvivl med hensyn til sandheden 
af dette udsagn, er De stadig under indflydelse af een eller flere 
af de tre dominationer. Det kan være, fordi De læser for meget 

i vore moderne aviser og tidsskrifter, og/eller fordi De ikke læser 
dem nok. 

Fordi al sandhed er paradoksalt, er vor første defination af ordet 
„radikal”, når det anvendes om det politiske og den anden, der er 
sa modsat, at det ligefrem er latterligt, så det er påfaldende anven¬ 
deligt om det ulogiske, det absurde, det skøre — så det bliver en 
perfekt defination af verdens nuværende politiske tilstand: hvilket 
med eet ord er, latterlig. Kun ved at undersøge det underforståede i 
paradoxerne i denne artikel vil vi begynde at sætte pris på det fak¬ 
tum af vital betydning, at det latterlige i politik, videnskab og den 
menneskelige natur, og det latterlige i kosmisk virkelighed, religion 
og natur, er uendeligt mange lysår fra hinanden. 

Tre dimensioner, tre dominationer — og tre formodninger: 

Disse tre har stukket øjnene ud på menneskeheden, så at menne¬ 
skeheden, ligesom Samson, griber om civilisationens piller og an¬ 
strenger sig for at trække denne mægtige bygning ned over sig selv 
i ruiner. 

De tre formodninger er med hensyn til sandheden. 

Den moderne verden formoder: 

... at sandheden er fri for alle, og så billig, at man kan 
samle den op i rendestenen. 

... at den er logisk, ifølge sin natur og mulig at bevise. 

... at sandheden er velsmagende, let fordøjelig og nærende 
for vore åndelige og mentale væv. 

Disse tre forudsætninger er karakteristiske for en generation, der 
ikke bare „aldrig har haft det så godt”, men tror sig fuldt beret¬ 
tiget til intet mindre end det bedste, hyldende sig selv som værdige 
til alle rigdomme, velsignelser, privilegier, ære og herligheder un¬ 
der og over Solen — og lader dog hånt om enhver antydning om, 
at rigdomme, velsignelser, privilegier, ære og herligheder (altid og 
i alle tilfælde) betyder pligter og ansvar. 

Sandheden må altid søges og leves — og købes med en pris: 
Ofte med blod, sved og tårer. 

Sandheden er aldrig logisk, i overensstemmelse med sig selv, el¬ 
ler mulig at bevise. Den må ifølge sin natur og på grund af men¬ 
neskenes mangelfulde og utilstrækkelige synspunkter, være para¬ 
doksal. 

Sandheden kan ikke være velsmagende, letfordøjelig og nærende 
for væsener, som er dødsdømte på en døende planet. Begreber som 
er behagelige, tilfredsstillende og opmuntrende er for sådanne væ¬ 
sener, som ignorerer et så vældigt faktum som menneskenes døde¬ 
lighed, bare lindrende midler. 


Fortsattes. 

